શીર્ષક: ભૂવા અને તૂટેલા રસ્તાના કારણે ગુજરાતમાં બિઝનેસને કેટલું નુકસાન?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતીકાત્મક તસવીર

અંજારસ્થિત પૃથ્વીરાજ રોડલાઇન્સના જયદીપ ગઢવી ઉપરોક્ત શબ્દોમાં ટ્રાન્સપૉર્ટ ઉદ્યોગની સમસ્યા વર્ણવે છે.

ધોવાઈ ગયેલા રોડનો મુદ્દો સોમવારે વિધાનસભામાં પણ ઊછળ્યો હતો.

માર્ગ અને બાંધકામ મામલાના મંત્રી નીતિન પટેલે વિધાનસભામાં કહ્યું હતું કે ચાલુ વર્ષે રાજ્યમાં ભારે વરસાદ પડ્યો છે અને રોડ પરથી 50-50 ટનથી વધારે વજન લઈ જતાં ટ્રક પસાર થતાં હોવાથી રોડને નુકસાન થયું છે.

તેમણે જણાવ્યું કે અનલૉક પછી ગુજરાતમાં બીજાં રાજ્યોમાંથી ટ્રક્સનું આગમન વધ્યું છે. રોડને રિપેર કરવા માટે ડામર, પ્લાન્ટ, રોલર તૈયાર છે, પરંતુ હાલમાં મજૂરોની અછત છે.

આ વખતે ગુજરાતમાં અનેક જગ્યાએ સરેરાશની તુલનામાં 150થી 200 ટકા જેટલો વધુ વરસાદ પડ્યો છે અને કેટલીક જગ્યાએ હજુ પણ વરસાદ ચાલુ છે. તેમાં અનેક જગ્યાએ રોડ તૂટી ગયા છે.

ખાસ કરીને ઔદ્યોગિક વિસ્તારોમાં જ્યાં ભારે ટ્રકની અવરજવર વધારે હોય ત્યાં મુશ્કેલી સર્જાઈ છે.

ટ્રાન્સપૉર્ટર્સની ફરિયાદ છે કે ઊબડખાબડ રસ્તાના કારણે સૌથી મોટી અસર ઈંધણની ખપત પર થાય છે. આ ઉપરાંત સ્પ્રિંગ અને ઍક્સેલના રિપેરિંગ માટે વારંવાર ખર્ચ કરવો પડે છે.

જયદીપ કહે છે, "છેલ્લા છ મહિનામાં ડીઝલનો ભાવ લગભગ 10 રૂપિયા વધ્યો, અત્યારે 79થી 80 રૂપિયા પ્રતિ લિટર છે. બીજી તરફ માલપરિવહનના ભાડામાં કોઈ વધારો થયો નથી."

"આજે દરેક હાઈવે પર અસંખ્ય ટૉલ બૂથ આવે છે, જેનો હેતુ ટૉલની આવકથી રસ્તાની ક્વૉલિટી સુધારવાનો હતો. પરંતુ એવું થયું નથી. ટ્રાન્સપૉર્ટરોએ બધે ટૉલ ભરવો પડે છે, પરંતુ તેની સામે રસ્તાની હાલત સુધરી નથી."

અન્ય એક ટ્રાન્સપૉર્ટરે બીબીસીને જણાવ્યું, "અગાઉ જે રૂટ પર માલ પહોંચાડવામાં અમને 8થી 9 કલાક લાગતા હતા, તે રૂટ પર હવે 12થી 13 કલાક લાગે છે. વાહનોને થતા નુકસાનના કારણે વાહનની વેલ્યુ સતત ઘટતી જાય છે, જ્યારે વીમાનું પ્રીમિયમ વધતું જાય છે."

ઊબડખાબડ રોડથી પરેશાન ટ્રાન્સપૉર્ટર

જયદીપ ગઢવી

ચોમાસા બાદ અનેક જગ્યાએ નેશનલ અને સ્ટેટ હાઈવે પર એવાં ગાબડાં પડ્યાં છે કે તેના આંચકા ઉદ્યોગજગતને અને ખાસ કરીને ટ્રાન્સપૉર્ટ ઉદ્યોગને લાગી રહ્યા છે.

ખરાબ રસ્તાથી પરેશાન મોરબી, વાંકાનેર, રાજકોટ અને ગાંધીધામ ટ્રક ટ્રાન્સપૉર્ટ ઍસોસિયેશને તાજેતરમાં હડતાળ પાડી હતી, જેમાં પાંચ દિવસ પછી સમાધાન થયું હતું.

આ દરમિયાન મોરબી, વાંકાનેર વિસ્તારમાં સિરામિક ટાઇલ્સનું પરિવહન કરતા 2,500થી વધારે ટ્રકનાં પૈડાં થંભી ગયાં હતાં. ખરાબ રસ્તાના કારણે પરિવહન દરમિયાન ઘણી...